
11 Ιουνίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 228 


ΑΠΟΦΑΣΕΙΣ 

Αριθμ. 6373/60724 

Καθορισμός των οριογραμμών αιγιαλού - παρα¬ 
λίας, για πρώτη φορά, στη θέση «Σπηλιά - Μπού- 
ρος», Αετού-Πλατανιστού, του Δήμου Καρύστου, 
Π.Ε. Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του ν. 2971/2001 
(Α'285) «περί αιγιαλού και παραλίας και άλλες διατάξεις», 
όπως έχει τροποποιηθεί και ισχύει σήμερα και τις διατά¬ 
ξεις του άρθρου 113 του ν. 3978/2011 (Α137) με το οποίο 
τροποποιήθηκε το άρθρο 5 του ν. 2971/2001. 

2. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα ν.δ 532/1970, β.δ. 704/1970, β.δ. 705/1970, 
β.δ 192/1972, π.δ 71/1984, π.δ 347/1986, ν. 2026/1992 
και π.δ. 97/1993. 

3. Την με αριθμ. πρωτ. 1063649/790/Α0006/3.8.2004 
απόφαση του Υπουργού Οικονομίας και Οικονομικών 
«Περί καταγραφής και διοικητικής κωδικοποίησης των 
αρμοδιοτήτων σε θέματα υπηρεσιών υπουργείου Οι¬ 
κονομίας και Οικονομικών που περιέρχονται στους Γε¬ 
νικούς Γραμματείς Περιφερειών κατά τις διατάξεις της 
παρ. 21 του άρθρου 46 του ν. 3220/2004. 

4. Το με αρ. 142/2017 προεδρικό διάταγμα (ΦΕΚ181 ΑV 
23.11.2017) "Οργανισμός Υπουργείου Οικονομικών". 

5. Τις διατάξεις των διατηρούμενων άρθρων του π.δ. 
284/1988 «Οργανισμός Υπ. Οικονομικών». 

6. Τις διατάξεις της παρ. 21 του άρθρου 46 του ν. 3220/ 
2004 (Α' 15) «μέτρα αναπτυξιακής και κοινωνικής πο¬ 
λιτικής - αντικειμενοποίηση του φορολογικού ελέγχου 
και άλλες διατάξεις» δυνάμει των οποίων από 10.4.2004, 
αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ. 2 του άρθρου 39 του 
ν. 2218/1994, περιέρχονται στους Γενικούς Γραμματείς 
Περιφερειών. 


7. Τις διατάξεις του ν.3852/2010 (Α' 87) περί «νέας αρ¬ 
χιτεκτονικής της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» και ιδίως τις 
διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

8. Το με αριθμ. πρωτ. ΔβΑ 1022671 ΕΞ 2011/10.2.2011 
έγγραφο του Υπ. Οικονομικών, σύμφωνα με το οποίο οι 
αρμοδιότητες του Υπουργού Οικονομικών, που περιήλ¬ 
θαν στους Γενικούς Γραμματείς των Περιφερειών του ν. 
2503/1997 (Α' 107), σύμφωνα με τις διατάξεις της παρ. 
21 του άρθρου 46 του ν. 3220/2004 (Α' 15) και καταγρά¬ 
φονται στην υπ' αριθμ. 1063649/790/Α0006/3.8.2004 
απόφαση του Υπουργού Οικονομίας και Οικονομικών, 
ασκούνται από 1.1.2011, από τους Γενικούς Γραμματείς 
των Αποκεντρωμένων Διοικήσεων, σύμφωνα με τις δια¬ 
τάξεις του άρθρου 280 του ν. 3852/2010 (Α'87). 

9. Τις διατάξεις του π.δ 138/2010 (Α' 231) «περί οργα¬ 
νισμού Αποκεντρωμένης Διοίκησης Θεσσαλίας -Στερεός 
Ελλάδας». 

10. Την με αριθμ. πρωτ: 13917/26-05-2017 απόφαση 
του Υπουργού Εσωτερικών περί διορισμού Συντονιστή 
στην Αποκεντρωμένη Διοίκηση Θεσσαλίας - Στ. Ελλάδας. 
(Υ.Ο.Δ.Δ. 250). 

11. Την από 27.11.2017 έκθεση της κατά το άρθρο 3 
του ν. 2971/19.12.2001 (Φ.Ε.Κ. 285/Α719.12.2001) «περί 
αιγιαλού και παραλίας» αρμόδιας Επιτροπής καθορι¬ 
σμού ορίων αιγιαλού και παραλίας, για τον καθορισμό 
για πρώτη φορά των ορίων αιγιαλού και παραλίας στη 
θέση «Σπηλιά- Μπούρος», Αετού -Πλατανιστού ,του Δή¬ 
μου Καρύστου, Π.Ε. Εύβοιας, με ενδιαφερόμενο την εται¬ 
ρεία με την επωνυμία «ΑΡ ΕΣ ΑΡ ΗΓΚΛ ΡΙΖΟΡΤ ΕΥΒΟΙΑ 
Ε.Π.Ε»,το αίτημα της οποίας διαβιβάστηκε με το αριθμ: 
74814/05-07-2017 έγγραφο του Υπουργείου Οικονομίας 
και Ανάπτυξης. 

12. Το από 27-11-2017 τοπογραφικό διάγραμμα κλί¬ 
μακας 1:1000 αποτελούμενο από τρεις (3) πινακίδες, 
που συντάχθηκε από το Αυτοτελές Γραφείο Δημόσιας 
Περιουσίας Εύβοιας και συνοδεύει την Έκθεση της προ- 
αναφερόμενης Επιτροπής. 

13. Το με αριθμ.πρωτ: 33451/20-04-2018 έγγραφο της 
Κτηματικής Υπηρεσίας Εύβοιας, με το οποίο ζητείται η 
έκδοση απόφασης, αποφασίζουμε: 

Α. Επικυρώνουμε την από 27.11.2017 έκθεση της κατά 
το άρθρο 3 του ν. 2971/19-12-2001 αρμόδιας Επιτροπής 
καθορισμού ορίων αιγιαλού και παραλίας, που καθόρισε 
για πρώτη φορά τις οριογραμμές αιγιαλού και παραλί¬ 
ας στη θέση «Σπηλιά- Μπούρος», Αετού-Πλατανιστού 
, του Δήμου Καρύστου, Π.Ε. Εύβοιας με επισπεύδοντα, 
την εταιρεία με την επωνυμία «ΑΡ ΕΣ ΑΡ ΗΓΚΛ ΡΙΖΟΡΤ 
ΕΥΒΟΙΑ Ε.Π.Ε», καθώς και το από 27.11.2017 υπόβαθρο 
ορθοφωτοχάρτη κλίμακας 1:1000 αποτελούμενο από 
τρεις (3) πινακίδες, που τη συνοδεύει, το οποίο συντά¬ 
χθηκε από το Αυτοτελές Γραφείο Δημόσιας Περιουσίας 
Εύβοιας. 

Β. Στο υπόβαθρο ορθοφωτοχάρτη η αρμόδια επιτρο¬ 
πή καθορίζει: 

Ι.Την οριογραμμή αιγιαλού με κόκκινη συνεχή πολυ¬ 
γωνική γραμμή με στοιχεία 1,2,..., 66,67,68 της οποίας οι 
κορυφές εξασφαλίζονται με συντεταγμένες από το κρα¬ 
τικό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ 87). Η κορυφή 29 ταυτίζεται με την κορυ¬ 
φή 1 (αρχή)και η κορυφή 30 με την κορυφή 25 (πέρας) 
ενδιαμέσου του παρόντος εγκ/νου καθορισμού ορίων 
αιγιαλού -παραλίας ,που έχει δημοσιευθεί στο Φ.Ε.Κ 14/ 
τ.Δ72010. 

2. Την οριογραμμή παραλίας με κίτρινη συνεχή πολυ¬ 
γωνική γραμμή με στοιχεία 1,2',.66', 67', 68', της οποίας 

οι κορυφές εξασφαλίζονται με συντεταγμένες από το 
κρατικό τριγωνομετρικό δίκτυο σε Εγκάρσια Μερκατο¬ 
ρική Προβολή στο Ελληνικό Γεωδαιτικό Σύστημα Αναφο¬ 
ράς 1987 (ΕΓΣΑ 87). Η κορυφή 29' ταυτίζεται με την κορυ¬ 
φή 1 "(αρχή)και η κορυφή 30' με την κορυφή 25' (πέρας) 
παρακείμενου εγκ/νου καθορισμού ορίων αιγιαλού - 
παραλίας ,που έχει δημοσιευθεί στο Φ.Ε.Κ 14/τ.Δ72010. 

Γ. Στο υπόβαθρο ορθοφωτοχάρτη η αρμόδια επιτροπή 
αποφαίνεται τη μη ύπαρξη παλαιού αιγιαλού. 

Η ισχύς της παρούσας αρχίζει με τη δημοσίευσή της 
στο Φύλλο Εφημερίδας της Κυβερνήσεως. 

Η παρούσα απόφαση με την έκθεση της Επιτροπής και 
το υπόβαθρο ορθοφωτοχάρτη, να δημοσιευθούν στην 
Εφημερίδα της Κυβερνήσεως. 

Λάρισα 11 Μάίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


ΕΚΘΕΣΗ 

Επιτροπής καθορισμού των ορίων αιγιαλού, παρα¬ 
λίας, παλαιού αιγιαλού, σύμφωνα με τα άρθρα 3,4 
του ν.2971/2001 όπως αντικαταστάθηκε με το άρ¬ 
θρο 11 του ν. 4281 /2014 στη θέση "Σπηλιά - Μπού¬ 
ρος", Αετού - Πλατανιστού, του Δήμου Καρύστου 
Π.Ε. Εύβοιας. 

Στην Κάρυστο σήμερα 27-11-2017, ημέρα Δευτέρα, 
οι υπογεγραμμένοι: 

1. ΜΠΑΡΟΥΤΑ ΟΛΓΑ, Προϊσταμένη του Τμήματος Β' 
(Αιγιαλού - Παραλίας) της Περιφερειακής Διεύθυνσης 
Δημόσιας Περιουσίας Θεσσαλίας - Στερεάς Ελλάδας, που 


αναπληρώνει το τακτικό μέλος, το οποίο αδυνατεί να 
παραστεί, ως Πρόεδρος. 

2. ΧΑΤΖΗΔΗ ΜΗΤΡΙΟΥ ΒΑΛΕΝΤΙΝΑ, Σημαιοφόρος Λ.Σ., 
Αναπληρώτρια Λιμενάρχης Καρύστου, ως μέλος. 

3. ΠΡΟΚΑΚΗΣ ΔΗΜΗΤΡΙΟΣ, Αγρονόμος Τοπογράφος 
Μηχανικός ΠΕ/Α, του Αυτοτελούς Γραφείου Δημόσιας 
Περιουσίας Εύβοιας, που αναπληρώνει το τακτικό μέλος, 
το οποίο αδυνατεί να παραστεί, ως μέλος. 

4. ΑΡΒΑΝΙΤΗΣ ΙΩΑΝΝΗΣ, Τοπογράφος Μηχανικός 
ΤΕ/Α, Προϊστάμενος της Υπηρεσίας Δόμησης του Δήμου 
Καρύστου, ως μέλος. 

5. Ο Προϊστάμενος της Δ/νσης Περιβάλλοντος Χω¬ 
ρικού Σχεδιασμού Στερεάς της Αποκεντρωμένης Διοί¬ 
κησης Θεσσαλίας - Στ. Ελλάδας, αν και προσκλήθηκε 
νόμιμα δεν προσήλθε, που αποτελούμε την Επιτροπή 
καθορισμού ορίων αιγιαλού-παραλίας-παλαιού αιγια- 
λού, η σύνθεση της οποίας καθορίστηκε βάσει των δια¬ 
τάξεων των άρθρων 3,4 του ν.2971/2001 (ΦΕΚ 285/τ.Α7 
19-12-2001) και συγκροτήθηκε με την αριθμ. 6574/ 
79337/23-05-2017 (ΑΔΑ: 68ΖΠΟΡ10-Ζ1Ξ) απόφαση 
του Γ.Γ. Αποκεντρωμένης Διοίκησης Θεσσαλίας - Στε¬ 
ρεάς Ελλάδας. 

Συνήλθαμε στα γραφεία του Λιμεναρχείου Καρύστου, 
μετά από την αριθμ. 12763/27-11 -2017 πρόσκληση της 
Προέδρου της, για να γνωμοδοτήσουμε επί της υπόθε¬ 
σης καθορισμού, για πρώτη φορά, των οριογραμμών 
αιγιαλού και παραλίας στη θέση "Σπηλιά - Μπούρος", 
Αετού - Πλατανιστού, του Δήμου Καρύστου, Π.Ε. Εύβοιας, 
κατόπιν αιτήσεως της εταιρείας με την επωνυμία "ΑΡ ΕΣ 
ΑΡ ΗΓΚΛ ΡΙΖΟΡΤ ΕΥΒΟΙΑ Ε.Π.Ε." 

Αφού διαπιστώθηκε απαρτία κατά τις διατάξεις του 
άρθρου 14 του ν.2690/1999, η Πρόεδρος κηρύσσει την 
έναρξη της συνεδρίασης. 

Η Επιτροπή αφού έλαβε υπόψη: 

Ι.Την από 27-06-2017 αίτηση της εταιρείας με την 
επωνυμία "ΑΡ ΕΣ ΑΡ ΗΓΚΛ ΡΙΖΟΡΤ ΕΥΒΟΙΑ Ε.Π.Ε." προς 
το Υπουργείο Οικονομίας, Ανάπτυξης καιΤουρισμού για 
τη χάραξη των οριογραμμών αιγιαλού και παραλίας στη 
θέση "Σπηλιά -Μπούρος", Αετού - Πλατανιστού, του Δή¬ 
μου Καρύστου, Π.Ε. Εύβοιας, με την οποία ζητείται για 
πρώτη φορά καθορισμός των οριογραμμών αιγιαλού - 
παραλίας. 

2. Το υπ' αριθμ. πρωτ. 74814/05-07-2017 έγγραφο 
του Υπουργείου Οικονομίας και Ανάπτυξης, με το οποίο 
διαβιβάστηκε το αίτημα χάραξης αιγιαλού - παραλίας 
της εταιρείας με την επωνυμία "ΑΡ ΕΣ ΑΡ ΗΓΚΛ ΡΙΖΟΡΤ 
ΕΥΒΟΙΑ Ε.Π.Ε." προς το Αυτοτελές Γραφείο Δημόσιας Πε¬ 
ριουσίας Εύβοιας. 

3. Τις διατάξεις του ν.2971/2001 (ΦΕΚ 285 τ.Α7 
19.12.2001) «περί αιγιαλού-παραλίας», όπως τροποποι¬ 
ήθηκε, συμπληρώθηκε και ισχύει. 

4. Τις διατάξεις του άρθρου 11 του ν.4281/2014 
(ΦΕΚ160 τ.Α72014), με τις οποίες τροποποιήθηκαν τα 
άρθρα 4, 5 του ν.2971/2001. 

5. Την υπ’ αριθμ. 1089532 π.ε./8205 π.ε./ΒΟΟΙ 0/20-04- 
2005 απόφαση των Υπουργών Οικονομίας και Οικονομι¬ 
κών και Περιβάλλοντος, Χωροταξίας και Δημοσίων Έρ¬ 
γων «περί στοιχείων καθορισμού αιγιαλού και παραλίας». 

6. Το υπ’αριθμ. πρωτ. Φ. 900/40/827227/Σ. 366/ 

19- 07-2015 εμπιστευτικό έγγραφο του ΓΕΕΘΑ, με το 
οποίο καθορίζονται οι περιοχές που για λόγους εθνικής 
άμυνας και ασφάλειας πρέπει να εξαιρούνται από την 
ανάρτηση, από το οποίο προκύπτει ότι η υπό μελέτη 
περιοχή δεν εμπίπτει σε ζώνη της παρ. 6 του άρθρου 4 
του ν.2971/2001, όπως τροποποιήθηκε και ισχύει από 
το άρθρο 11 του ν.4281/2014. 

7. Την υπ' αριθμ. 117131/5569/09/Φ.αιγ.-παρ./Ε.102/ 
14-01-2010 απόφαση της Γ.Γ. Περιφέρειας Στ. Ελλάδας 
(ΦΕΚ 14/τ.Δ726-01-2010) "Καθορισμός το πρώτον των 
ορίων αιγιαλού - παραλίας και δημιουργία ζώνης παρα¬ 
λίας, στη θέση «Σπηλιά Μπούρου», Δήμου Καρύστου, 
Ν. Εύβοιας”. 

8. Το από 27-11 -2017 Υπόβαθρο Ορθοφωτοχάρτη της 
υπό καθορισμό περιοχής.Το υπόβαθρο αυτό έχει συντα¬ 
χθεί σε κλίμακα 1:1000, σε τρεις (3) πινακίδες. 

9. Την από επιτόπιο μετάβαση των μελών της Επι¬ 
τροπής, κατά την 25-09-2017, μετά την αριθμ. 10040/ 

20- 09-2017 πρόσκληση της Προέδρου της, σχηματισθεί- 
σα αντίληψη για το πλάτος της βρέχόμενης ζώνης της 
ξηράς και άλλα συναφή στοιχεία που προβλέπονται από 
το άρθρο 9 του ν.2971/2001 και ειδικότερα: 

α) τη γεωμορφολογία του εδάφους: 

Στην υπό μελέτη περιοχή η μορφολογία της ακτής 
συνίσταται κυρίως από βραχώδη πρανή, με έντονες 
κλίσεις και με το όριο βλάστησης να συνίσταται κυρίως 
από χαμηλή θαμνώδη και ποώδη βλάστηση (αγριόχορ¬ 
τα, φρύγανα, κ.λπ.). 

β) το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) το γεγονός ότι οι κύριες δ/νσεις ανέμων που προ¬ 
σβάλλουν την υπό εξέταση περιοχή είναι κυρίως του 
νότιου, ανατολικού και νοτιοδυτικού τομέα, διότι η εν 
λόγω περιοχή προστατεύεται από τις περισσότερες δι¬ 
ευθύνσεις των ανέμων. 

δ) η μορφολογία του πυθμένα είναι κυρίως βραχώδης, 
με ορισμένα σημεία που είναι αμμώδη. Τη βραχώδη ακτή 
διαδέχεται πυθμένας με ήπια βάθη (10 μ. βάθος) έως την 
απόσταση των 360 μ. από την ακτογραμμή. 

ε) το γεγονός ότι τα αναπτύγματα πελάγους είναι πε¬ 
ριορισμένα, λόγω της ήπιας μορφολογίας της περιοχής 
"Σπηλιά - Μπούρος", Αετού - Πλατανιστού καθώς και της 
επίδρασης των ανέμων, ώστε τα τελικά ύψη κυμάτων 
που προκύπτουν να είναι μέτρια, με το μέγιστο ύψος να 
φτάνει τα 3,0 μ - 4,0 μ (με νότιο άνεμο) και λιγότερο από 
0,50μ (με βόρειο άνεμο) και επομένως η ακτή μελέτης να 
υφίσταται τη δράση ήπιας κυματικής ενέργειας. 

στ) το γεγονός ότι στην περιοχή δεν υφίσταται εθνικό 
κτηματολόγιο, 

ζ) το γεγονός ότι η περιοχή δεν είναι αρχαιολογικού 
ενδιαφέροντος, 

η) το γεγονός ότι στη συγκεκριμένη περιοχή δεν υπάρ¬ 
χουν παράκτια τεχνικά έργα, 


θ) την μη ύπαρξη εγκεκριμένων χωροταξικών κατευ¬ 
θύνσεων, χρήσεων γης, που να επηρεάζουν την παρά¬ 
κτια ζώνη, 

ι) την μη ύπαρξη ευπαθών οικοσυστημάτων και προ- 
στατευόμενων περιοχών στην εν λόγω περιοχή, 

ια) την μη ύπαρξη καταγεγραμμένων δημοσίων κτη¬ 
μάτων, αρμοδιότητας Υπ. Οικονομικών, πλην όμως από 
την περιοχή μελέτης διέρχεται η επαρχιακή οδός Καρύ¬ 
στου - Αμυγδαλιάς. 

10. Τα στοιχεία που προβλέπονται από τις διατάξεις 
του άρθρου 6 του ν.2971/2001 για τον καθορισμό των 
ορίων του παλαιού αιγιαλού, όπως πιο κάτω αναφέρο- 
νται, από τα οποία δεν στοιχειοθετείται η ύπαρξη παλαι¬ 
ού αιγιαλού στην εξεταζόμενη περιοχή. 

11. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 1 
(παρ.2) και 2 (παρ.3) του ν.2971/2001 και συνεκτιμώντας 
τα δεδομένα ότι πρόκειται για εκτός σχεδίου περιοχή, 
προτείνει τη δημιουργία ζώνης παραλίας, σταθερού 
πλάτους 10,00 μ. 

Ύστερα από τα παραπάνω η Επιτροπή, αποφασίζει: 

Καθορίζει στο από 27-11 -2017 Υπόβαθρο Ορθοφωτο¬ 
χάρτη, σε κλίμακα 1:1000, σε τρεις (3) πινακίδες: 

Α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1, 2,..., 66, 67, 68, της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87). Σημειώνουμε 
ότι η κορυφή 29 ταυτίζεται μετην κορυφή 1 (που έχει κα¬ 
θοριστεί με το ΦΕΚ 14/τ.Δ 726-01-2010, Χ=543243,790, 
Υ=4200081,910) και η κορυφή 30 ταυτίζεται με την κο¬ 
ρυφή 25 (που έχει καθοριστεί με το ΦΕΚ 14/τ.Δ726-01- 
2010, Χ=543551,070, Υ=4200030,060). 

Β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία 1', 2',..., 66', 67', 68', της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87). 

Σημειώνουμε ότι η κορυφή 29'ταυτίζεται μετην κορυ¬ 
φή 1' (που έχει καθορισθεί με το ΦΕΚ 14/τ.Δ726-01 -2010, 
Χ=543240/890/Υ=4200096,630) και η κορυφή 30' ταυτί¬ 
ζεται με την κορυφή 25' (που έχει καθοριστεί με το ΦΕΚ 
14/τ.Δ 726-01 -2010, X = 543554,580, Υ=4200044,650). 

Γ. Αποφαινόμαστε ότι δεν υπάρχει παλαιός αιγιαλός. 

Κάρυστος, 27 Νοεμβρίου 2017 
Η Επιτροπή 

Η Πρόεδρος Τα Μέλη 

ΟΛΓΑ ΜΠΑΡΟΥΤΑ ΒΑΛΕΝΤΙΝΑ ΧΑΤΖΗΔΗΜΗΤΡΙΟΥ 

ΔΗΜΗΤΡΙΟΣ ΠΡΟΚΑΚΗΣ 
ΙΩΑΝΝΗΣ ΑΡΒΑΝΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ _ _ . 
σμίκρυνση κατά ποσοστό 03 /Ο 


οοεοοζ* 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























